கேள்வி: தீப்சின் புனித இணையர் படை - கட்டமைப்பு பற்றி நீங்கள் என்ன அறிந்துள்ளீர்கள்?
பதில்: புளூடார்ச்சின் கூற்றுப்படி, சமூக வகுப்பைப் பொருட்படுத்தாமல், திறமை, தகுதி ஆகியவற்றை அடிப்படையாகக் கொண்டு 300 வீரர்கள் கோர்கிதாசால் தேர்ந்தெடுக்கப்பட்டனர். இவர்களுக்கு தகுந்த பயிற்சிகள் அளிக்கப்பட்டு, துணிவு கொண்ட வீரர்களாக ஆக்கப்பட்டனர். இவர்கள் 150 இணைகளாக பிரிக்கப்பட்டனர். ஒவ்வொரு இணையும் ஒரு மூத்த வீரரையும், ஒரு இளம் வீரரையும் கொண்ட ஓரினச் சேர்க்கையாளர்களாக இருந்தனர். கடுமையான போர்களின்போது இவர்கள் மற்ற சாதாரண தரைப்படை வீரர்களுக்கு உற்சாகம் ஊட்டும் வகையில் அவர்களுக்கு முன் அணிவகுத்துச் செல்வர். போரில் இணையர் ஒருவரைவிட்டு ஒருவர் பிரியாமல் ஒன்றாகவே போரிவர். கடும் போர்களில் மட்டுமே இந்த வீரர்கள் களமிறக்கப்படுவர். நாக்ராட்டிசின் அதீனியஸ் புனித இணைப் படையினரை "காதலர்கள் மற்றும் அவர்களுக்குப் பிடித்தவர்கள்" என்று பதிவு செய்கிறார். இவர்கள் குறித்து பாலியானஸ் விவரிக்கும்போது புனித இணைப்படையில் உள்ளவர்கள் "அன்பின் பரஸ்பர கடமைகளால் ஒருவருக்கொருவர் அர்ப்பணிக்கப்பட்ட" வீரர்கள் என்கிறார். இணைப் படையானது காட்மியாவில் ஒரு நிலைப் படையாக நிறுத்தப்பட்டது. இது எதிர்காலத்தில் கோட்டையை கைப்பற்ற முனையும் வெளிநாட்டுப் படைகளக்கு எதிராக தற்காப்பாக இருக்கலாம். போயோட்டியா பொலிசின் செலவில் அவர்களுக்கான இராணுவப் பயிற்சி மற்றும் வீடுகள் வழங்கப்பட்டதால், இது சிலவசமயம் "சிட்டி பேண்ட்" (ἐκ πόλεως λόχος) என்று குறிப்பிடப்படுகிறது. இவர்களின் வழக்கமான பயிற்சியில் மற்போர், நடனம் ஆகியவை அடங்கும். கோர்கிதாஸ் முன்பு ஒரு ஹிப்பார்ச்சாகப் (குதிரைப்படை அதிகாரி) பணியாற்றியதால், குதிரையேற்றம் பயிற்சியும் அளிக்கப்பட்டிருக்கலாம் என்று வரலாற்றாசிரியர் ஜேம்ஸ் ஜி. டெவோடோ குறிப்பிடுகிறார். படைப்பிரிவு உறுப்பினர்களின் சரியான வயதுகள் பண்டைய தரவுகளில் பதிவு செய்யப்படவில்லை. இருப்பினும், அவர்களை எசுபார்த்தன் மேல்தட்டு வீரர்களான ''இப்பிசு'' ( ) ''Hippeis'', literally meaning "cavalry", is also the generic name for Greek elite units between 300 to 1000 men. Although they initially fought as horsemen, during the 4th century BC they primarily fought as hoplite heavy infantry. Compare with Knight. (DeVoto, 1992) மற்றும் ஏதெனியன் ''எபிபோய்'' (ἔφηβοι) ஆட்சேர்ப்புவுடன் ஒப்பிடு செய்து, டிவோட்டோ மதிப்பீட்டின்படி, பயிற்சி பெற்றவர்கள் இப்படையில் 20 முதல் 21 வயது வரையில் உறுப்பினர்களாக சேர்க்கப்பட்டிருக்கலாம். இவர்கள் 30 வயதில் தங்கள் பணிச் சேவையை முடித்திருக்கலாம் எனப்படுகிறது.